Document ID: 32013D0723

KOMMISSIONENS GENNEMFØRELSESAFGØRELSE
af 4. december 2013
om Den Europæiske Unions finansielle bidrag i 2013 til de nationale programmer for indsamling, forvaltning og anvendelse af data i fiskerisektoren i 3 medlemsstater (Kroatien, Spanien og Det Forenede Kongerige)
(meddelt under nummer C(2013) 8498)
(Kun den kroatiske, den engelske og den spanske udgave er autentiske)
(2013/723/EU)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 861/2006 af 22. maj 2006 om EF-finansieringsforanstaltninger til gennemførelse af den fælles fiskeripolitik og havretten (1), særlig artikel 24, stk. 1, og
ud fra følgende betragtninger:
(1)
Ved forordning (EF) nr. 861/2006 fastsættes det, på hvilke betingelser medlemsstaterne kan modtage finansielle bidrag fra Den Europæiske Union til dækning af udgifter til deres nationale programmer for indsamling og forvaltning af data.
(2)
Sådanne programmer skal opstilles i overensstemmelse med Rådets forordning (EF) nr. 199/2008 af 25. februar 2008 om fastlæggelse af en EF-ramme for indsamling, forvaltning og anvendelse af data i fiskerisektoren samt støtte til videnskabelig rådgivning vedrørende den fælles fiskeripolitik (2) og Kommissionens forordning (EF) nr. 665/2008 (3) om gennemførelsesbestemmelser til Rådets forordning (EF) nr. 199/2008.
(3)
Bulgarien, Danmark, Tyskland, Italien, Letland, Litauen, Malta, Rumænien, Slovenien, Finland og Sverige har ikke ændret deres nationale programmer 2011-2013 for 2013. Kommissionen har truffet afgørelse om bidraget til disse 11 nationale programmer for året 2013 ved Kommissionens gennemførelsesafgørelse C(2013) 4434.
(4)
Belgien, Estland, Grækenland, Frankrig, Cypern, Nederlandene, Polen og Portugal har heller ikke ændret deres nationale programmer 2011-2013 for 2013. Irland har indsendt ændringer til deres nationale programmer for 2013, som blev vedtaget ved Kommissionens gennemførelsesafgørelse C(2013) 3533. Kommissionen har truffet afgørelse om bidraget til disse 9 nationale programmer for året 2013 ved Kommissionens gennemførelsesafgørelse C(2013) 6255.
(5)
Spanien indsendte sit nationale program for indsamling, forvaltning og anvendelse af data i fiskerisektoren for perioden 2011-2013, jf. artikel 4, stk. 4 og 5, i forordning (EF) nr. 199/2008. Dette program blev godkendt i 2011 i overensstemmelse med artikel 6, stk. 3, i samme forordning ved afgørelse C(2011) 7645. Spanien har indsendt ændringer til sit nationale program for 2012, jf. artikel 5, stk. 2, i forordning (EF) nr. 199/2008. Kommissionen godkendte disse ændringer i 2012 i overensstemmelse med artikel 6, stk. 3, i samme forordning ved afgørelse C(2012) 7499. Spanien har ikke indsendt ændringer til sit nationale program for 2013.
(6)
Det Forenede Kongerige har indsendt ændringer til sit nationale program for 2013, jf. artikel 5, stk. 2, i forordning (EF) nr. 199/2008. Kommissionen godkendte disse ændringer i 2013 i overensstemmelse med artikel 6, stk. 3, i samme forordning ved afgørelse C(2013) 6325.
(7)
Kroatien indsendte et nationalt program for indsamling, forvaltning og anvendelse af data i fiskerisektoren for perioden 1. juli 2013 til 31. december 2013, jf. artikel 4, stk. 4 og 5, i forordning (EF) nr. 199/2008. Dette program blev godkendt i 2013 i overensstemmelse med artikel 6, stk. 3, i samme forordning ved Kommissionens afgørelse C(2013) 5854.
(8)
Spanien, Det Forenede Kongerige og Kroatien har indsendt årlige budgetoverslag for 2013, jf. artikel 2, stk. 2, i Kommissionens forordning (EF) nr. 1078/2008 (4) om gennemførelsesbestemmelser til forordning (EF) nr. 861/2006. Kommissionen har evalueret disse medlemsstaters årlige budgetoverslag, jf. artikel 4 i forordning (EF) nr. 1078/2008, under hensyntagen til de godkendte nationale programmer.
(9)
Ifølge artikel 5 i forordning (EF) nr. 1078/2008 skal Kommissionen godkende det årlige budgetoverslag og træffe afgørelse om det årlige EU-bidrag til hvert nationalt program efter proceduren i artikel 24 i forordning (EF) nr. 861/2006 og på basis af resultatet af evalueringen af de årlige budgetoverslag, jf. artikel 4 i forordning (EF) nr. 1078/2008.
(10)
Ifølge artikel 24, stk. 3, litra b), i forordning (EF) nr. 861/2006 fastsættes bidragssatsen ved en kommissionsafgørelse. Efter artikel 16 i den pågældende forordning må EU-medfinansieringssatsen for foranstaltninger til indsamling af grunddata ikke overstige 50 % af medlemsstaternes udgifter til gennemførelse af programmet for indsamling, forvaltning og anvendelse af fiskeridata.
(11)
Denne afgørelse er en finansieringsafgørelse efter artikel 84, stk. 2, i Europa-Parlamentets og Rådets forordning (EF, Euratom) nr. 966/2012 af 25. oktober 2012 om finansforordningen vedrørende Den Europæiske Unions almindelige budget (5).
(12)
Foranstaltningerne i denne afgørelse er i overensstemmelse med udtalelse fra Komitéen for Fiskeri og Akvakultur -
VEDTAGET DENNE AFGØRELSE:
Artikel 1
EU's maksimale samlede finansielle bidrag for 2013 til hver medlemsstat til indsamling, forvaltning og anvendelse af data i fiskerisektoren og satsen for EU's finansielle bidrag er fastsat i bilaget.
Artikel 2
Denne beslutning er rettet til Kongeriget Spanien, Republikken Kroatien og Det Forenede Kongerige Storbritannien og Nordirland.
Udfærdiget i Bruxelles, den 4. december 2013.

Labels: 12
2
15
6